Centar Za Mlade Dubrovnik

VJEŽBE DUBROVAČKOG KOMORNOG ZBORA
2022-12-15 20:00 - 22:00, 2022-12-05 20:00 - 22:00 (Europe/Zagreb)
DUBROVAČKI KOMORNI ZBOR osnovan je početkom 1994., sastoji se od tridesetak pjevača amatera. Već od osnutka zbor postavlja visoke, gotovo profesionalne kriterije i postaje jedan od najboljih hrvatskih pjevačkih zborova. Iako njeguje uglavnom a cappella, zbor često surađuje s uglednim orkestrima, solistima i dirigentima. Njegov raznovrsni repertoar obuhvaća djela od gregorijanskih korala do suvremene glazbe 21. stoljeća, s posebnim naglaskom na zborske skladbe hrvatskih autora. Umjetnički ravnatelj i dirigent zbora od osnutka je maestro Frano Krasovac. Zbor je osvojio brojne nagrade i gostovao diljem Hrvatske i Europe

RADIONICA AUTOMODELARSTVA
2022-12-15 18:00 - 19:30
Nastavljaju se radionice automodelarstva koje će vodit će vanjski suradnik Zajednice tehničke kulture Grada Dubrovnika Dario Lovrinčević 14. i 15. prosinca u 18 sati, u Centru za mlade Dubrovnik. Na radionicama će polaznici rastavljati i sastavljati RC model automobila. Osim toga naučit će i osnove iz više grana tehničke kulture: modelarstvo, strojarske konstrukcije, elektroniku, elektrotehniku, mehaniku i termodinamiku. U subotu je na redu vožnja RC modela automobila.
Dario Lovrinčević dugi niz godina bavi se automodelarstvom, a ujedno je i višestruki državni prvak u klasi 1/5 open u vožnji RC (radio controlled) automobila. Nedavno je nastupao u Italiji, predstavljajući Zajednicu tehničke kulture Grada Dubrovnika na Modeltek Trophy, stoga vrijedi čuti dojmove i savjete koje ima za buduće vozače RC automobila.
Obje radionice namijenjene su mladima od 13 do 30 godina. Broj mjesta na radionicama je ograničen, a za radionice se potrebno prijaviti preko poveznice http://www.ztk-du.hr/automodelarstvo-prijava/
Centar za mlade Dubrovnik je jednogodišnji projekt koji kreiranjem edukativnih, zabavnih, participativnih i psihosocijalnih sadržaja, te uređenjem prostora i unaprjeđenjem civilno-javnog partnerstva jača infrastrukturu i prilike za mlade u Dubrovniku. Projekt je financiran u iznosu od 75.000 HRK od Središnjeg državnog ureda za demografiju i mlade Republike Hrvatske i sufinanciran je od strane Grada Dubrovnika. Nositelj projekta je Udruga za razvoj civilnog društva Bonsai, a partneri su Grad Dubrovnik, Udruga za mlade Maro i Baro, Zajednica tehničke kulture Grada Dubrovnika te Univerzalni istraživački institut UR.

EDUKACIJA-POTVRDA O KOMPETENCIJAMA STEČENIM KROZ VOLONTIRANJE
2022-12-14 10:00 - 12:00
Sve što bi svakom volonteru ili koordinatoru volontera trebalo da zna čemu može koristiti potvrda o kompetencijama i kako se ona kreira možete saznati na ovoj dvosatnoj edukaciji Volonterskog centra Dubrovnik u okviru projekta POKAZ-PRAVO.
Prijave na: https://docs.google.com/forms/d/1g29ee8TIwsVWMsv0NsxwoXzCwcPwopxjuygvSFDgtXc/edit

DAN VRUĆE ČOKOLADE
2022-12-13 18:00 - 19:30
Dan vruće čokolade – druženje uz vruću čokoladu i društvene igre.

SOCIAL DILEMMA FILM
2022-12-10 17:00 - 20:00
Je li vaša slobodna volje stvarno vaša ili ste nečija lutka na koncu? Kako vas nevidljivi konci algoritama hipnotiziraju, kome to koristi a kome šteti? Kako osvijestiti utjecaj modela koji počivaju na ekonomiji pažnje? Uz ovaj sjajan dokumentarac, imati ćemo i diskusije te prijedloge za djelovanje. Materijale ustupa Exposure Lab sa kojim Udruga Bonsai surađuje.

DANI ZDRAVLJA I ZNANOSTI (OD VIRUSA DO ZOMBIJA 4/5)
2022-12-10 11:00 - 15:00
𝗞𝗔𝗗𝗔:
Uvodna radionica je prva u nizu serija od 6 radionica koje će se održavati subotom, i nadovezuju se jedna na drugu.
Sudjelovanje na Uvodnoj radionici nije obavezujuće. Pridruži nam se, i ako ti se svidi nastavi dalje.
(Radionice će se održati: 12.11., 19.11., 26.11., 10.12., 17.12., u terminu od 11:00 do 12:30 sati; te 4.12. popodne).
𝗚𝗗𝗝𝗘:
Biotehnološki laboratorij UR Instituta, pri Centru za mlade Dubrovnik (Obala Ivana Pavla II 44A)
Š𝐓𝐎:
Na programu uvodne radionice:
– Uvoda u pojam biološke sigurnosti
– Upoznavanje sa radom u biotehnološkom laboratoriju (u praksi)
– Uvod u osobnu zaštitu od patogena nošenih zrakom – Uradi sam izrada gas maski
𝗩𝗜Š𝗘 𝗢 𝗣𝗥𝗢𝗚𝗥𝗔𝗠𝗨:
Radionički program kombinira teorijski i primijenjeni pristup u upoznavanju mladih sa suvremenim zaraznim bolestima koje predstavljaju prijetnju javnom i osobnom zdravlju (Covid19, Ebola, HIV itd.) tehnološkim i biotehnološkim metodama u istraživanju istih, te razvoju različitih metoda obrane.
Radionice obuhvaćaju široku tematiku od; teorije virologije, eksperimentalne mikrobiologije, suvremenog farmaceutskog bioinženjerstva (virtualni 3D molekularni dizajn), inženjerstva gas maski za obranu od agensa, dizajna
sve do izrade uradi-sam respiratora te zaštitnih vizira 3D print tehnologijom.
///////////////////////////////////////
Zasluge:
Voditelj i autor radioničkog programa, predavač: Gjino Šutić (biotehnolog, direktor UR Instituta)
Koordinator i predavač:
Filip Grgurević (ekolog, lab tehničar UR Instituta)
Ciklus radionica Znanost, Tehnologija i Inženjerstvo u obrani i zaštiti od zaraznih bolesti organizira Univerzalni istraživački institut UR u sklopu projekta Du STEM
Ukupna vrijednost projekta je 2.660.083,07 HRK. Projekt je sufinancirala Europska unija iz Europskog socijalnog fonda kroz poziv „Jačanje kapaciteta organizacija civilnoga društva za popularizaciju STEM-a“ iznosom od 2.261.070,61 HRK.
Sadržaj ove objave isključiva je odgovornost Zajednice tehničke kulture Grada Dubrovnika.

DEKORIRANJE PROSTORA I DRUŽENJE
2022-12-10 11:00 - 15:00
Dekoriranje prostora i druženje uz kavu i čaj u uredu Centra za mlade Dubrovnik.

OSLIKAVANJE ULAZA U CMD- PART III
2022-12-10 09:00 - 12:00
Pridruži nam se ako želiš oslikati ili pomoći volonterima u procesu slikanja ulaza u Centar za mlade Dubrovnik! Dođi u subotu u 9h a mi imamo spremne boje i penela. Aktivnost je dio projekta Centar za mlade Dubrovnik financiranog od strane Središnjeg državnog ureda za demografiju i mlade te Grada Dubrovnika.

RADIONICA I INTERAKTIVNO IZLAGANJE MOJA I TVOJA PRAVA
2022-12-09 18:30 - 20:00
Povodom Dana ljudskih prava održat će se radionica i interaktivno izlaganje “Moja i Tvoja prava” uz gostujućeg predavača Vida Kaznačića.

DROP BY VOLONTERSKA AKCIJA URADI SAM IZRADE NAMJEŠTAJA
2022-12-06 12:00 - 18:00
Radionica izrade namještaja odvijat će se u laboratoriju UR Instituta i skladištu u Centra za mlade Dubrovnik kroz projekt Centar za mlade Dubrovnik 2022 (Grad i Ministarstvo).

GEEKY MOVIE NIGHT (Variola vera, 1982)
2022-12-04 16:00 - 18:00
U sklopu Du STEM Festivala, u nedjelju 4. prosinca u 18 sati održat će se filmska večer u Centru za mlade Dubrovnik, koju organizira UR Institute.
Du STEM festival organizira Zajednica tehničke kulture grada Dubrovnika u suradnji sa svojim članicama u sklopu projekta Du STEM. Ukupna vrijednost projekta je 2.660.083,07 HRK. Projekt je sufinancirala Europska unija iz Europskog socijalnog fonda kroz poziv „Jačanje kapaciteta organizacija civilnoga društva za popularizaciju STEM-a“ iznosom od 2.261.070,61 HRK.

PLES NA EKS
2022-12-03 18:00 - 23:30
Udruga Bonsai organizira plesnjak bez dnevnog reda – ples na eks – na inicijativu grupe građana u glavnoj prostoriji Centra za mlade. Ideja je čisto isplesati se i podružiti se i zabaviti subotom navečer. Ako vas zanima pridružiti se javite se na 091/9511009 .

VJEŽBE DUBROVAČKOG KOMORNOG ZBORA
2022-12-01 20:00 - 22:00
DUBROVAČKI KOMORNI ZBOR osnovan je početkom 1994., sastoji se od tridesetak pjevača amatera. Već od osnutka zbor postavlja visoke, gotovo profesionalne kriterije i postaje jedan od najboljih hrvatskih pjevačkih zborova. Iako njeguje uglavnom a cappella, zbor često surađuje s uglednim orkestrima, solistima i dirigentima. Njegov raznovrsni repertoar obuhvaća djela od gregorijanskih korala do suvremene glazbe 21. stoljeća, s posebnim naglaskom na zborske skladbe hrvatskih autora. Umjetnički ravnatelj i dirigent zbora od osnutka je maestro Frano Krasovac. Zbor je osvojio brojne nagrade i gostovao diljem Hrvatske i Europe.

OBILJEŽAVANJE MEĐUNARODNOG DANA VOLONTERA- RADIONICA BITI VOLONTER
2022-12-01 08:00 - 17:00
Međunarodni dan volontera slavi se svake godine 5 prosinca a Volonterski centar Dubrovnik ove godine organizira 10h -12h kratku temeljnu edukaciju “biti volonter” u kojoj možete naučiti sve što vam treba da bi se kvalitetno uključili u volonterske prilike i promjenili svoj život i život drugih na bolje.
Prijave na: https://docs.google.com/forms/d/1IMYeTnbPcZ8S7ttR33AkkdGuzPz0IZc0sGAJ3saUI3Y/edit
